Селмин Сакири-Сакировски

Селмин Сакири (Selmin Sakiri) (роден на 17 ноември 1995 година во Нојнкирхен, Австрија) е австриско-македонски рударски инженер (маркшејдер), истражувач и автор.

 Животопис   
Селмин Сакири е роден и израснат во Австрија, додека неговите родители потекнуваат од селото Жировница во Македонија.

Средното образование го завршил во Висока техничка школа во Винер Нојштат, во насока машинство. Високото образование го продолжил на Рударскиот универзитет во Леобен, каде што дипломирал на студиите по ресурно инженерство. Магистратурата ја завршил во областа на тунелско и рударско инженерство, исто така во Леобен. Понатаму, магистерски студии по геоматика и геодетски мерења завршил на Техничкиот универзитет во Фрајберг во Саксонија.

По завршувањето на студиите, Сакири професионално работи како рударски инженер во подземни и површински рудници. Покрај професионалната дејност, тој објавува значајни трудови во областа на рударска штета.

Во 2023 година е избран за член на стручниот комитет за маркшејдерство во состав на Рударската асоцијација на Австрија.

Во 2025 година, Сакири одржал предавање на меѓународната конференција „Геотехнички предизвици во рударството“ во Вајдхофен ан дер Ибс, каде ја презентирал својата студија за употребата на LIDAR-технологијата во проценката на рударски штети.

 Лични ставови 
Селмин Сакири потекнува од род Корачевци (Korač) од Жировница, како еден од најстарите родови во селото. Селмин Сакири е роднина со борецот на антифашистичката фронт на Македонија (НОБ) Реџеп Беадин Алуши, кој исто така потекнува од родот Корач.

 Политичка активност   
Покрај академските и професионалните активности, Сакири бил политички активен. Служел како претседател на младинската народна партија (ÖVP) во округот Нојкирхен и бил член на покраинското раководство на младинската организација на Долна Австрија.

 Дела   
Селмин Сакири е автор на неколку книги и есеи кои ја истражуваат историјата, културата и идентитетот на регионот Река и пошироко:

 „Кратка историја на Жарновци“  
Во оваа книга, Сакири ја прикажува хронолошката историја на селото Жировница и неговите жители, следејќи современи историски истражувања.

 „Есеј за неопходната разлика помеѓу поимите Торбеш и муслимански Македонци“  
Во овој есеј, Сакири ја нагласува важноста на правото на самоидентификација. Тој објаснува дека, иако етнички и културно нема значајни разлики помеѓу муслиманските Македонци и Торбешите, постоењето на различни термини создава две посебни категории кои бараат детално разграничување. Сакири ја почитува торбешката идентичност, но ја гледа како локално-религиозна подгрупа на македонскиот етнички континуум.

 „Мие од Жировница оваке си збореме: Жарновскиот говор – мала монографија и речник“  
Во мај 2025 година, Сакири објавува дигитална монографија за жарновскиот дијалект, кој се зборува во село Жировница. Делото е достапно бесплатно преку социјалните мрежи и претставува прв обид систематски да се соберат и документираат лексичките, фонетските и морфолошките карактеристики на овој микродијалект, кој припаѓа на дебарско-реканската група.  
Монографијата содржи повеќе од 150 зборови од секојдневниот говор и кус вовед во фонетските и морфолошките специфики на дијалектот. Таа е наменета пред сè за членовите на дијаспората од Жировница, со цел да го зачуваат контактот со мајчиниот говор.  
Во предговорот, авторот ја оправдува употребата на латиница (во хрватска форма), со цел да биде пристапен за младите генерации во странство кои имаат потешкотии со читање кирилица. Покрај тоа, тој нагласува дека дијалектот не треба да се смета за „селски“ јазик во пејоративна смисла, туку како богат културен израз со сопствено име, историја и вредност.

 Важност   
Селмин Сакири се смета за еден од пионерите кои ја направија историјата и културата на регионот Река достапна за пошироката јавност, особено преку дела напишани на германски јазик. Неговите придонеси во рударската наука и зачувувањето на македонското културно наследство во дијаспората се признаени и на меѓународно ниво.

 Поврзано 
 Жировница  
 Македонци-муслимани  
 Торбеши  
 Река (Македонија)  
 Маркшејдерство

 Наводи